cyanic-selkie/wikianc huggingface dataset:
Ivana Orleanska
Godine 1456. inkvizitorski sud je ponovo istražio Ivanino suđenje i poništio presudu, izjavivši da je ona bila ukaljana prijevarom i proceduralnim greškama. Ivana je cijenjena kao mučenica i smatrana poslušnom kćerkom Rimokatoličke crkve, ranom feministkinjom i simbolom slobode i nezavisnosti. Nakon Francuske revolucije postala je nacionalni simbol Francuske. Godine 1920. Ivana Orleanka je kanonizirana od strane Rimokatoličke crkve, a dvije godine kasnije proglašena je jednom od svetaca zaštitnika Francuske. Prikazana je u brojnim kulturnim djelima, uključujući književnost, slike, skulpture i muziku.
Svetica i heroj
Ivana je svetica u Rimokatoličkoj crkvi. U Orleansu su je smatrali religioznom figurom nakon što je opsada prekinuta i tamo je izgovaran godišnji panegirik u njeno ime sve do 1800-ih. Godine 1849. biskup Orlėansa Félix Dupanloup održao je govor koji je privukao međunarodnu pažnju, i 1869. godine zatražio od Rima da započne postupak beatifikacije. Papa Pije X. proglasio ju je blaženom 1909. godine, a svetom 16. maja 1920. godine od strane pape Benedikta XV. Njen praznik je 30. maj, godišnjica njenog pogubljenja. U apostolskom pismu, Papa Pije XI proglasio je Ivanu jednom od svetaca zaštitnika Francuske 2. marta 1922. godine.
Ivana je kanonizovana kao Djevica, ne kao hrišćanska mučenica jer ju je pogubio kanonski konstituisani sud, koji nije izvršio pogubljenje zbog njene vjere u Krista, već zbog njenog privatnog otkrivenja. Ipak, ona je od svoje smrti u narodu cijenjena kao mučenica: ona koja je patila zbog svoje skromnosti i čistote, svoje zemlje i snage svojih uvjerenja. Joan je također zapamćena kao vizionarka u Engleskoj crkvi s komemoracijom 30. maja. Ona je cijenjena u panteonu Cao Dai religije.
Dok je Ivana bila živa, već su je upoređivali sa biblijskim ženama herojima, kao što su Esther, Judith i Deborah. Njenu tvrdnju o nevinosti, koja je označavala njenu vrlinu i iskrenost, podržale su žene sa statusom i sa Armagnac i burgundsko-engleske strane Stogodišnjeg rata: Yolande od Aragona, Charlesova svekrva, i Anne od Burgundije, vojvotkinja od Bedforda.
Deterdžent
mini|Sredstva za čišćenje Deterdžent je sredstvo za pranje na bazi sintetskih površinski aktivnih supstanci. Deterdženti predstavljaju smjesu površinski aktivne supstance (surfaktanta) i pomoćnih komponenata npr: natrij sulfat, natrij perborat, natrij silikat, fosfati, karboksimetilceluloza, itd. Oni moraju sadržavati sredstva koja smanjuju tvrdoću vode, jer se kalcijeve i magnezijeve soli površinski aktivnih supstanci teško rastvaraju u vodi. Tipičan dodatak je EDTA (etilen diamin tetraacetatna kiselina).
David Lynch
David Keith Lynch (rođen 20. januara 1946) je američki filmski režiser i vizualni umjetnik. Lynch je dobio 3 nominacije za nagradu akademije za najboljeg režisera u Čovjek-slon (1980), Plavi baršun (1986), i Mulholland Drive (2001).
Tokom duge karijere, Lynch je koristio neobičan prilaz naraciji stvaranja filma što je postalo prepoznatljivo širokoj publici i kritičarima širom svijeta. Lynchovi filmovi su pepoznatljivi po nadrealnosti, sanjivim i košmarnim prikazima i precizno stvorenoj muzičkoj konstrukciji. Njegov rad se često bavi slikom malog američkog gradića kao u filmovima Plavi baršun i Twin Peaks ili kalifornijskog metropolisa kao u Lost Highway, Mulholland Drive i Inland Empire. Počeo je sa svojom eksperimentalnom filmskom školom sa filmom Eraserhead, očuvao je kultni status uprkos komercijanim uspjesima nekih njegovi filmova.
IC 1714
IC 1714 (također poznat kao PGC 944130) je galaksija koja je udaljena oko 258 miliona sg od Zemlje i nalazi se u sazviježđu Kit. Najveći prečnik je 0,50 (37 hiljada sg) a najmanji 0,5 uglovnih minuta (37 hiljada sg). Prvo otkriće je napravio Lewis Swift 20. septembra 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Naypyidaw
Naypyidaw (Burmanski=နေပြည်တော်; MLC transkripcija: nepranytau), također poznat i kao Nay Pyi Taw; (nèpjìdɔ̀) je glavni grad države Burma, također poznate kao Myanmar. 6. novembra 2005., administrativno sjedište Burme je službeno premješteno na slobodno građevinsko zemljište, na 2 km zapadno od Pyinmana te oko 200 km sjeverno od tadašnjeg glavnog grada Yangon (Rangoon).
Po podacima iz 2009., broj stanovnika je 925 000, što grad postavlja na treće mjesto u Burmi, poslije gradova Yangon i Mandalay.
Etimologija
Nay Pyi Taw znači "Kraljevski glavni grad", "sjedište kralja" ili "prebivalište kraljeva".
Krik (slika)
Krik najpoznatije je djelo norveškog slikara ekspresionizma Edvarda Muncha. Slika simbolizira ljudsku vrstu nadjačanu osjećajem straha i tjeskobe. Munch ga je izradio u četiri verzije. Pejzaž u pozadini je Oslofjord gledan sa brda Ekeberg u Norveškoj. Do kasnog 20. vijeka slika Krik je stekla status ikone u popularnoj kulturi. Naoružani lopovi su 22. augusta 2004. godine ukrali iz Munchovog muzeja u Oslu ovu vrijednu sliku. Slika je vraćena u posjed 2006. Imala je određena oštećenja, ali je vraćena u izložbu, nakon restauracije, u maju 2008.
Krajna vas
mini|280px|Krajna vas, seoska arhitektura Krajna vas je naseljeno mjesto u sastavu općine Sežana, regija Obalno-kraška, Slovenija.
Historija
Do teritorijalne reorganizacije u Sloveniji nalazila se u sastavu stare općine Sežana.
Stanovništvo
Na popisu stanovništva 2011. godine, Krajna vas je imala 113 stanovnika.
NGC 7798
Najbliži NGC/IC objekti
Sljedeći spisak sadrži deset najbližih NGC/IC objekata.
Sarajevski otvoreni centar
Sarajevski otvoreni centar, skraćeno SOC, je nezavisna feministička organizacija civilnog društva koja zagovara za lezbejke, gej, biseksualne, trans i interseksualne (LGBTI) osobe i prava žena u Bosni i Hercegovini. Organizacija pruža psihološku podršku žrtvama diskriminacije i nasilja. SOC radi na unapređivanju ljudskih prava, posebno položaja i ljudskih prava LGBTI osoba i žena u Bosni i Hercegovini, i to interpretacijom, predstavljanjem i zastupanjem autentičnih iskustava osoba koje trpe kršenja ljudskih prava i neravnopravan položaj te zagovaranjem pravnih, političkih, ekonomskih, socijalnih i kulturnih promjena u svim oblastima života.
Zdenka Vučković
Biografija
Vrhunac karijere bio je pred kraj 60-ih kada su joj prateći bend bili sarajevski "INDEXI" i kada su punili sve dvorane u bivšoj Jugoslaviji. Najveći uspjeh njene pjevačke karijere je taj što je svim glavnim festivalima u Hrvatskoj utisnula snažan pečat svojim pobjedama i svi ti festivali imaju i danas zaštitni znak u Zdenkinim pjesmama i to: Opatija sa "Malom djevojčicom" Split sa "Veslaj veslaj" i Zagreb fest sa "Vraćam se Zagrebe tebi". Pomenute kompozicije i danas se tretiraju kao himne ovih festivala.
Festivali
Zdenka Vučković je poslije prve pobjede na Opatijskom festivalu prisutna na skoro svim festivalima u Jugoslaviji. Najviše je nastupala na Zagrebačkom festivalu (čak više od 30 nastupa), zatim vrlo često na Opatiji, Splitskom festivalu, Šlageru sezone, Krapini, Slovenske popevke, te Karnevalfestu u Cavtat. Najznačajnie festivalske pobjede Zdenke Vučković su:
što je uistinu i najveći festivalski trijumf Zdenke Vučković. Zdenka je postigla veće uspjehe sa festivalskim pjesmama koje nisu bile pobjedničke a vremenom su postale megahitovi: Makovi, Još samo pet minuta, Dalmatinke male, Čemu istina, Nije li čudo to?, On je moj moj moj, Pod lipovim cvijetom i mnoge druge. Izuzetno dugi period festivalskih nastupa Zdenka Vučković zaokružuje 1989 na Zagrebfestu također sa pobjedničkom pjesmom "Odrasla je djevojčica mala".
262 Valda
262 Valda je mali asteroid iz glavnog asteroidnog pojasa. Otkrio ga je Johann Palisa 3. novembra, 1886. godine u Beču. Nije poznato kako je asteroid dobio ime.
Salih Gašević
Hafiz Salih Gašević pripada generaciji mlađih alhamijado književnika i njegovo ime je dobro poznato u Crnoj Gori i njenom bližem okruženju. Tačna godina njegovog rođenja je sporna, ali se najčešće navodi da je Gašević rođen u Nikšiću 1850. godine, gdje je završio mekteb i ruždiju, nakon čega je otišao u Istanbul radi daljeg obrazovanja. Po završetku školovanja u Istanbulu vratio se u Nikšić gdje je jedno vrijeme obavljao poslove gradskog finansijskog upravitelja. Važio je za uglednu ličnost u gradu s obzirom na visoko obrazovanje koje je posjedovao. Gašević se pored finansijskih poslova bavio i prepisivačko-prevodilačkim radom prepisujući i prevodeći knjige koje su pisane na orijentalnim jezicima, pokazujući u tom poslu veoma raskošan talenat i veliku produktivnost. Svoj zavičaj Gašević je napustio 1876. godine i otišao za Ljumu (Ljuma – srez u Prizrenskom sandžaku, današnja Albanija) gdje je postavljen za kajmekama (sreskog načelnika). Po napuštanju Ljume 1887. godine, Hafiz Salih je postao kajmekam u Šahovićima (današnje Tomaševo), koje je tada bilo sjedište donjokolašinske kaze. Upravo u tom mjestu Gašević je napisao, preciznije rečeno prepjevao, Mevlud (pjesma o rođenju Božijeg poslanika Muhammeda) poznatog osmanskog stvaraoca Sulejmana Čelebije naslovljenog "Vesiletun nedžat", a koji je ispjevan i pisan u Bursi. Kako sam Gašević kaže u Predgovoru svog Mevluda, on je napisan na molbu uglednih "kolašinskih prviša" – građana :
Moliše me kolašinski prviši:
" Nami mevlud daj bosanski napiši!
Što j' u Kur'an na sve iman imamo
Bošnjački nam gradi mevlud molimo! "
Prvo izdanje Gaševićevog Mevluda iz 1879. godine pod naslovom "Mevlud alânî âli lisan-i Bosnevi", što u prevodu znači "Jasni i uzvišeni Mevlud na bosanskom jeziku" (hidžretske 1296.), autor je lično finansirao, kao i drugo izdanje iz 1893/94. (hidžretske 1311.). Oba izdanja su štampana u vilajetskoj štampariji "Kosovo" u Skoplju. Zanimljivo je istaći da se jedan primjerak drugog izdanja danas nalazi u privatnom vlasništvu Huseina Ljucića iz Bijelog Polja. Nakon ovih izdanja Gaševićev Mevlud biće preštampavan više puta tzv. "matufovicom", tj. prerađenim arapskim alfabetom prilagođenim fonetskim principima bosanskog jezika. Gaševićev Mevlud je pisan u jedanaestercu i ima 398 stihova. Pored ovog djela zna se da je Hafiz Salih efendija Gašević napisao i "Mali il'mihal" (udžbenik za vjersku pouku), čiji rukopis na žalost nije sačuvan. Efendija Gašević se razbolio u Šahovićima ("po predanju uoči ramazanskog Bajrama") i potom prenijet u Bijelo Polje na liječenje koje nije dugo trajalo. Umro je 1898/99. godine (hidžretske 1316.). Sahranjen je u haremu (dvorištu) glavne Čaršijske džamije – Hadžidanuše, koja se nalazila u Ašik Mahali u centru Bijelog Polja. U toku Drugog svjetskog rata ova džamija je stradala od bombardovanja savezničkih snaga i nakon rata njeni ostaci su potpuno uklonjeni. Zemni ostaci efendije Gaševića, zajedno sa njegovim nadgrobnim spomenikom, preneseni su u Gornje groblje u Lješnici, danas prigradskom naselju, gdje se i danas nalaze. Prilikom prenosa zemnih ostataka u Gaševićevom mezaru je pronađena sablja koja mu je pripadala, a simbolisala je zvanje kajmekama koje je on imao za života. Nad današnjim mezarom Hafiza Saliha Gaševića stoje dva nišana koji su prilično oštećeni. Na jednoj strani uzglavnog nišana je epitaf (natpis) pisan na turskom jeziku u desetak kosih redova ispisanih neshtalik pismom. Prvi put epitaf je preveden i objavljen u kalendaru "Narodna uzdanica" za 1936. godinu koji je izlazio u Sarajevu. Drugi prevod izvršio je poznati turkolog H. Mehmed Mujezinović i objavio ga u "Takvimu", kalendaru za 1973. godinu. Natpis u prevodu glasi:
"Odličnici među mojim sljedbenicima su oni koji znaju Kur'an naizust.
O srce, ne zavaravaj se prolaznim svijetom,
Jer ćeš ga zaista jednog dana napustiti
I rastati se sa svim svojim prijateljima.
Kad smrt prispije skinuće ti gizdavu odjeću kojom se ponosiš,
I mjesto nje obući ti smrtnu košulju (ćefine)."
Kolašinski kajmekam Nikšićanin Hafiz Salih.
Godina 1316. (1898/99.)
Bananarama
Bananarama je britanska muzička grupa koja je postala popularna 1980-tih godina zahvaljujući velikim hitovima Cruel Summer i Robert DeNiro’s Waiting.
Grupu su osnovale tri prijateljice, Siobhan Fahey, Keren Woodward i Sara Dallin u Londonu 1981. godine. Uz pomoć bivših članova punk grupe Sex Pistols, Stevea Jonesa i Paula Cooka, snimile su demo pjesmu Aie a Mwana koja je postala svojevrsni hit u londonskim klubovima a djevojkama donijela ugovor sa poznatom izdavačkom kućom London Records. Grupa je imala vrhunac popularnosti između 1984. i 1989. godine.
Sljedeći album, naslovljen "Bananarama" (1984), proslavio je grupu širom svijeta a sadržao je i njihove do sada najveće hitove: Cruel Summer i Robert De Niro's Waiting. Pjesma Cruel Summer je korištena u filmu Karate kid (1984).
Siobhan Fahey je napustila grupu 1988. godine, a njena nasljednica Jacquie O'Sullivan je bila član u periodu 1988-1991. Trenutna postava grupe su Keren Woodward i Sara Dallin.
Bananarama je do 2002. godine prodala preko 40 miliona albuma širom svijeta.
== Diskografija ==
Ljupka Dimitrovska
mini|desno|Slika sa mature Ljupka Dimitrovska (makedonski: Љупка Димитровска; 25. juli 1946, Skopje - 3. oktobar 2016, Zagreb) bila je hrvatsko-makedonska pjevačica zabavne muzike i velika zvijezda jugoslavenske šlageristike tokom 1970-ih i ranih 1980-ih. Bila je veoma popularna i u Čehoslovačkoj i DDR-u. Od 1968. do njegove smrti 2006. bila je supruga velikog hrvatskog kompozitora zabavne muzike Nikice Kalogjere, koji je autor njenih najvećih hitova. Veliki dio svojih nacionalnih i internacionalnih hitova ostvarila je u duetu sa Ivicom Šerfezijem. Umrla je u Zagrebu 3. oktobra 2016. godine.
Festivali
Brojni nezaboravni nastupi na Splitskom festivalu i na Zagrebfestu, gdje je ne rijetko osvajala prve nagrade i bila miljenica festivalske i televizijske publike.
Uspjesi
Veliki uspjesi na području šlageristike, zabilježeni tokom 1970-ih i 1980-ih, kako u Jugoslaviji, tako i u inozemstvu (Čehoslovačka, DDR, Grčka, Francuska itd).
Frankfurter Allgemeine Zeitung
mini|Izdavačka kuća u Frankfurtu am Main Frankfurter Allgemeine Zeitung (FAZ) su uticajne i visokokvalitetne njemačke novine, osnovane 1949. Izdaju se svakodnevno u Frankfurtu am Main. Tiraž ovih novina je preko 380.000 primjeraka.
Historija
Prvo izdanje Frankfurter Allgemeine Zeitunga je objavljeno 1. novembra 1949., a njegov prvi redakter je bio Erich Welter. Neki od redaktera su radili za Frankfurter Zeitung, koji je bio zabranjen 1943. godine.
Tradicionalno, na naslovnici ovih novina se nikada ne pojavljuju fotografije. Jedan od rijetkih izuzetaka je bila slika slavljenika ispred Reichstaga u Berlinu na Dan njemačkog ujedinjenja 4. oktobra 1990., kao i dvije slike 12. septembra 2001. koje su pokazivale kolapsirajući World Trade Center i američkog predsjednika Busha.
NGC 1858
Najbliži NGC/IC objekti
Sljedeći spisak sadrži deset najbližih NGC/IC objekata.
Ja te volim najviše na svijetu
Ja te volim najviše na svijetu treći je studijski LP sarajevske pop-grupe Hari Mata Hari. Album je izdala diskografska kuća Jugoton 1988. godine. Pjesme su snimane i miksane u zagrebačkom studiju "SIM" januara 1988. Na albumu gostuje i hrvatska pjevačica Tatjana Matejaš - Tajči u pjesmi "Sedamnaest ti je godina". Autori tekstova su Fahrudin Pecikoza, Edo Mulahalilović, Hari Varešanović i Tomislav Zuppa. Kao gosti muzičari pojavljuju se Arsen Eres (saksofon u pjesmi "Ruža bez trna") i Sanin Karić (bas-gitara u pjesmi "Kad dođe oktobar").
Donje Ratkovo (Ključ)
Donje Ratkovo je naseljeno mjesto u sastavu općine Ključ, Bosna i Hercegovina.
NGC 132
NGC 132 (također poznat kao IRAS 00276+0149, MCG 0-2-63, PGC 1844 i UGC 301) je prečkasta spiralna galaksija koja je udaljena oko 247 miliona sg od Zemlje i nalazi se u sazviježđu Kit. Najveći prečnik je 1,90 (136 hiljada sg) a najmanji 1,5 uglovnih minuta (108 hiljada sg). Prvo otkriće je napravio John Frederick William Herschel 25. decembra 1790. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Dušični iperit
Dušični iperiti su citotoksični organski spojevi sa hloretilaminskom (Cl(CH2)2NR2) funkcionalnom grupom. Iako su prvobitno proizvedeni kao hemijska ratna sredstva, bili su prvi hemoterapeutski agensi za lečenje raka. Dušični iperiti su nespecifični DNK agensi za alkilaciju.
Hemijski rat
Tokom Drugog svetskog rata dušični iperiti su proučavani na Yale School of Medicine pod vođstvom Alfreda Gilmana i Louisa Goodmana i klasifikovani su za klinička ispitivanja dejstva dušićnih iperita na ljudima za liječenje limfoma, započeta u decembru 1942. Također tokom Drugog svetskog rata, incident tokom zračnog napada na Bari, Italija, doveo je do oslobađanja iperita koji je pogodio nekoliko stotina vojnika i civila. Medicinski pregled preživjelih pokazao je smanjen broj limfocita. Nakon što je Drugi svjetski rat završen, incident u Bariju i studije Yale grupe su se na kraju spojile što je dovelo do traženja drugih sličnih spojeva. Zbog svoje upotrebe u prethodnim studijama, dušični iperit poznat kao "HN2" postao je prvi hemoterapijski lijek mustin.
Dušični iperiti nisu povezani sa biljkom gorušice ili njenom oštrom esencijom, alil izotiocijanatom; ime dolazi od oštrog mirisa preparata hemijskog oružja.
Primjeri
Dušičnoiperitni lijek mustin (HN2), više nije uobičajeno u upotrebi u svojoj originalnoj IV formulaciji zbog prevelike toksičnosti. Ostali razvijeni dušični iperiti uključuju ciklofosfamid, klorambucil, uramustin, melfalan i bendamustin. Bendamustin se nedavno ponovo pojavio kao održiv hemoterapeutski tretman.
Nor-iperit se može koristiti u sintezi piperazinskih lijekova. Na primjer, mazapertin, aripiprazol i fluanizon. Canfosfamid je takođe napravljen od noriperita.
Mehanizam djelovanja
Dušični iperiti (NM) formiraju ciklične aminijske ione (aziridinijski prstenovi) unutarmolekulskim izmeštanjem hlorida aminskim gušikom. Ova grupa aziridinija zatim alkiluje DNK kada je napadne N-7 nukleofilni centar na guaninskoj bazi. Drugi napad nakon istiskivanja drugog hlora formira drugi korak alkilacije koji rezultira formiranjem međulančanih poprečnih veza (ICL) kao što je pokazano početkom 1960-ih. U to vrijeme je predloženo da se ICL formiraju između N-7 atoma guaninskog ostatka u 5'-d(GC) sekvenci. Later it was clearly demonstrated that NMs form a 1,3 ICL in the 5’-d(GNC) sequence.
Dušični iperiti su moćn i postojana pjenušava sredstva. HN1, HN2, HN3 su stoga klasifikovani kao Spiska 1 supstanci unutar Konvencije o hemijskom oružju. Stoga je proizvodnja i upotreba strogo ograničena.
263 Dresda
263 Dresda je tipičan asteroid   iz Glavnog asteroidnog pojasa. Pripada Koronis grupi asteroida.
Svijetlo je obojene površine i najvjerovatnije se ne sastoji od karbonatnih materijala, ali je po sastavu sličan ostalim asteroidima iz grupe Koronis (243 Ida).
Otkrio ga je Johann Palisa 3. novembra, 1886. godine u Beču, a imenovan je po njemačkom gradu Drezdenu.
Sve što imaš ti / Sa tvojih usana
Sve što imaš ti / Sa tvojih usana dvanaesta je singl-ploča sarajevske pop-rok grupe Crvena jabuka. Objavila ga je zagrebačka izdavačka kuća Jugoton 1990. Obje pjesme preuzete su s njihovog koncertnog albuma "Uzmi me (kad hoćeš ti)", snimljenog tokom koncerta Crvene jabuke u zagrebačkom Domu sportova. Producent i snimatelj bio je Nikša Bratoš. Objavljivanje ove singl ploče predstavlja nastavak uspješne serije ljubavnih pop rok pjesama koje su grupi Crvena jabuka donijele popularnost na prostorima bivše Jugoslavije kao i potvrdu statusa jednog od veoma značajnih sastava sarajevske škole pop roka iz druge polovine 1980-ih.
Enver Čolaković
Enver Čolaković bio je bosanskohercegovački prozaik, pjesnik i prevodilac.
Prevodio je s mađarskog i njemačkog jezika, objavljivao je i stručne tekstove iz fizike i matematike, a radio je kao profesor, pozorišni režiser, korektor i urednik. Najpoznatiji je po svom romanu Legenda o Ali-paši iz 1944.
Lecitin citrat
Lecitin citrat je aditiv za hranu. U hemijskom smislu on je so limunske kiseline i lecitina. Ima E-oznaku E344. Služi kao antioksidans i regulator kiselosti radi dužeg očuvanja hrane. Njegova upotreba nije dozvoljena u EU, Australiji i Novom Zelandu.
Enver Čolaković
Biografija
Rođen je 27. maja 1913. u Budimpešti od oca Vejsilbega i majke Ilone Mednyanszki, Mađarice. Prve godine života proveo je selio se sa roditeljima različitim krajevima regije. Nakon Prvog svjetskog rata s porodicom se nastanio u Sarajevu.
Studirao je matematiku i fiziku u Beogradu i Budimpešti, a 1959. diplomirao je historiju u Zagrebu. Pisati je počeo kao dječak, i to na dva jezika: bosanskom i mađarskom. Između 1931. i 1939. pisao je na mađarskom i njemačkom jeziku. U tom periodu objavljuje svoja najranija djela, razne pjesme, pripovijetke, eseje i prepjeve s drugih jezika.
Drugi svjetski rat provodi u Sarajevu, gdje nastavlja s objavljivanjem pripovjedaka i eseja. Između 1939. i 1945. objavio je dvadesetak pripovijedaka i novela, kratki roman Mujića Hanka, te niz eseja i prikaza.
NGC 3348
NGC 3348 (također poznat kao MCG 12-10-77, PGC 32216 i UGC 5875) je eliptična galaksija koja je udaljena oko 130 miliona sg od Zemlje i nalazi se u sazviježđu Veliki medvjed. Najveći prečnik je 2,00 (76 hiljada sg) a najmanji 2,0 uglovnih minuta (76 hiljada sg). Prvo otkriće je napravio John Frederick William Herschel 3. aprila 1785. godine.
Enver Čolaković
Biografija
Osim najvažnijeg djela iz tog perioda, romana Legenda o Ali-paši, Čolaković 1942. završava i autobiografsko djelo Knjiga majci, u kojem otvoreno ističe svoje antifašističko opredjeljenje iako će poslije biti proganjan i pritvaran, a u njemu opisuje savremena četnička, ustaška i okupatorska zvjerstva nad narodom, progone Jevreja, Srba i zatiranje muslimanskih sela.
NGC 3348
Najbliži NGC/IC objekti
Sljedeći spisak sadrži deset najbližih NGC/IC objekata.
Enver Čolaković
Biografija
Umro je 18. augusta 1976. od posljedica srčanog udara.
U njegovu čast danas jedna ulica u Sarajevu nosi njegovo ime, kao i nekoliko osnovnih škola u Bosni i Hercegovini.
NGC 4873
Najbliži NGC/IC objekti
Sljedeći spisak sadrži deset najbližih NGC/IC objekata.
Sindrom stečene imunodeficijencije
Sindrom stečene imunodeficijencije ili SIDA/AIDS, je infektivna virusna bolest imunog sistema čovjeka. U bosanskom jeziku, termin sida dolazi iz francuskog jezika (Syndrome d'immunodéficience acquise). U prijevodu bi značilo "sindrom stečenog deficita imunog sistema,"" što je identično prijevodu sa engleskog jezika: Acquired Immunodeficiency Syndrome - AIDS.
Slika bolesti: Sida nema direktne manifestacije na organizam kako to neke bolesti inače imaju, nego se njene posljedice očituju u tzv. oportunističkim bolestima/infekcijama. HIV virus znatno oslabi imuni sistem čovjeka, a to iskorištavaju kako mikroorganizmi koji redovno žive na i u čovjeku, tako i organizmi koji dolaze spolja. Čovjek na kraju umire od raznih infekcija sistema za disanje, tumora itd. jer za ovu bolest do danas nije pronađena adekvatna vakcina ili lijek.
Drvene crkve karpatske regije u Poljskoj i Ukrajini
Drvene crkve karpatske regije u Poljskoj i Ukrajini smještene su na istočnim rubovima srednje Evrope unutar poljskog i ukrajinskog planinskog lanca Karpata. Gradile su ih zajednice pravoslavne i grkokatoličke vjeroispovijesti, od horizontalnih drvenih brvana između 16. i 19. stoljeća. Svjedoče o posebnoj graditeljskoj tradiciji ukorijenjenoj u pravoslavnom crkvenom dizajnu protkanom elementima lokalne tradicije.
Crkve su uglavnom trobrodne s četvorougaonim ili osmougaonim kupolama i drvenim zvonicima. Unutrašnji dio je sa ikonostasom i višebojnim ukrasima, a oko njih se nalaze pripadajuća crkvena dvorišta, portali i groblja.
Šesnaest najbolje očuvanih i najstarijih drvenih pravoslavnih i grkokatoličkih crkvi 2013. godine upisano je na UNESCO-ov popis mjesta svjetske baštine
Hispaniola
mini|desno|300px|Ostrvo Hispaniola Hispaniola (špan. La Española "špansko ostrvo") je drugo po veličini ostrvo u Karipskom moru, poslije Kube, sa površinom od oko 74.700 km2. Nalazi se između Kube na zapadu i Portorika na istoku. Zapadna trećina ostrva je u sastavu Haitija, a istočne dvije trećine u sastavu Dominikanske Republike. Ostrvo je otkrio Kristofor Kolumbo 5. decembra 1492, a na njegovom drugom putovanju 1493. je osnovana prva španska kolonija na ostrvu. Na haićanskom dijelu ostrva žive pretežno crnci, a na dominikanskom pretežno miješano stanovništvo. Na ostrvu živi 18.466.497 stanovnika (2005).
Ornette Coleman
mini|200px|Ornette Coleman Randolph Denard Ornette Coleman (9. mart 1930 – 11. juni 2015) bio je američki saksofonist, violinist, trubač i kompozitor, jedan od glavnih inovatora pokreta free jazz-a 60-ih godina 20. vijeka.
Colemanova boja zvuka je bila prepoznatljiva: njegov jadikujući i plačljivi ton vuče korijene iz blues muzike. Njegov album Sound Grammar je dobio 2007. Pulitzerovu nagradu za muziku.
Coleman nastavlja da probija vlastite granice do nesvakidašnjih situacija, često svirajući sa puno mlađim muzičarima ili muzičarima iz radikalno drugačijih muzički kultura, i još uvijek redovno nastupa. Rastući broj njegovih kompozicija postaju standardima jazz muzike, uključujući "Lonely Woman,", "Peace", "Turnaround", "When Will the Blues Leave?", "The Blessing", "Law Years", "What Reason Could I Give" i "I've Waited All My Life. On je utjecao gotovo na svakog modernog saksofonistu i svakog jazz muzičara iz generacija koje su ga pratile.
Kao pratnja
Sa Johnom Lewisom Sa Jackiejem McLeanom S Paulom Bleyem
Cigara
mini|desno|300px|Cigare Cigara je čvrsto zarolani suhi i fermentirani duhan koji se koristi za pušenje. Riječ cigara dolazi od španske riječi cigarro što je izvedenica od majanske riječi za duhan (siyar). Duhan za cigare se pretežno proizvodi u državama kao što su Brazil, Kamerun, Kuba, Dominikanska Republika, Honduras, Indonezija, Meksiko, Nikaragva, Filipini, SAD.
Leandro Barbosa
Leandro Mateus Barbosa brazilski je košarkaš koji igra u NBA ligi za Golden State Warriorse. Visok je 192 cm i igra na poziciji beka šutera.
NBA karijera
Na NBA draftu 2003. izabrali su ga San Antonio Spursi kao 28. pik, ali je odmah razmijenjen u Phoenix Sunse. U Sunsima je bio važan rezervni igrač, tako da je u augustu 2006. potpisao ugovor na 5 godina za 33 miliona $. U sezoni 2006/07. izabran je za najboljeg šestog igrača lige.
Ljubljanica
Hrvatska:
Slovenija:
Bruce Bowen
NBA karijera
Iako se pojavio na NBA draftu 1993, nije bio izabran, tako da je igrao košarku u Francuskoj i nižoj američkoj ligi. Prvi ugovor u NBA ligi potpisao je s Miami Heatom, na deset dana. Učinak mu je bio jedna minuta igre i jedna blokada. Ugovor nije produžen.
U sezoni 1997/98. potpisao je ugovor s Boston Celticsima, u kojima je ostao dvije sezone. Zatim je prešao u Philadelphia 76erse, koji su ga razmijenili u Chicago Bullse da bi ga Bullsi istog trenutka otpustili. Potom je ponovo igrao za Miami.
U sezoni 2001/02. potpisao je za San Antonio Spurse, s kojima je osvojio tri NBA titule i osam puta biran u najbolje odbrambene timove lige. Tri puta je nominovan za nagradu NBA Odbrambeni igrač godine, ali je dva puta ostao iza Bena Wallacea, a jednom iza Marcusa Cambyja. Zbog oštre, a često i prljave odbrane koju je igrao dobio je nadimak "Bruce Lee Bowen".
Orbitalna mehanika
mini|261x261piksel| Satelit koji kruži oko zemlje ima tangencijalnu brzinu i unutrašnje [[ubrzanje . ]] Orbitalna mehanika ili astrodinamika je primjena balistike i nebeske mehanike na praktične probleme koji se tiču kretanja raketa i drugih svemirskih letjelica. Kretanje ovih objekata obično se izračunava iz Newtonovih zakona kretanja i zakona univerzalne gravitacije. Orbitalna mehanika je osnovna disciplina unutar dizajna i kontrole svemirske misije.
Sve do uspona svemirskih putovanja u dvadesetom vijeku, postojala je mala razlika između orbitalne i nebeske mehanike. U vrijeme Sputnjika polje se nazivalo "svemirskom dinamikom". Temeljne tehnike, poput onih koje se koriste za rješavanje Keplerovskog problema (određivanje položaja kao funkcije vremena), stoga su iste u oba polja. Nadalje, historija polja gotovo je u cijelosti podijeljena.
Johannes Kepler bio je prvi koji je uspješno modelirao planetarne orbite s visokim stepenom tačnosti, objavivši svoje zakone 1605. Isaac Newton objavio je općenitije zakone nebeskog kretanja u prvom izdanju časopisa Philosophiæ Naturalis Principia Mathematica (1687), koji je dao metodu za pronalaženje orbite tijela slijedeći paraboličnu stazu iz tri posmatranja. Edmund Halley je to iskoristio za uspostavljanje orbita raznih kometa, uključujući i onu koja nosi njegovo ime. Newtonovu metodu sukcesivne aproksimacije formalizirao je u analitičku metodu Euler 1744. godine, čiji je rad generalizirao Lambert u 1761-1777.
Heterolog
Termin heterolog/heterolognost ima nekoliko značenja u biologiji i medicini.
Ekspresija gena
U ćelijskoj biologiji i biohemiji proteina, heterologna ekspresija znači da se protein eksperimentalno stavlja u ćeliju koja normalno ne proizvodi (tj. eksprimira) taj protein. Heterolog (što znači 'izveden iz drugog organizma') odnosi se na činjenicu da je često preneseni protein inicijalno kloniran ili izveden iz drugog tipa ćelije ili različite vrste od primatelja. Obično se sam protein ne prenosi, ali umjesto toga 'ispravno uređeno' Genetički materijal koji kodira genetički materijal koji kodira protein (komplementarna DNK ili cDNK) dodaje se ćeliji primatelju. Genetički materijal koji se obično prenosi mora biti unutar formata koji podstiče ćeliju primatelja da eksprimira cDNK kao protein (tj. stavlja se u ekspresijski vektor). Metodi za prijenos stranog genetičkog materijala u ćeliju primatelja uključuju transfekciju i transdukciju. Izbor tipa ćelije primatelja često se zasniva na eksperimentalnoj potrebi da se detaljno ispita funkcija proteina, a najčešće se biraju primatelji, poznati kao heterologni ekspresijski sistemi, jer se u njih lahko prenosi DNK ili zato što omogućavaju jednostavnija procjena funkcije proteina.
Matične ćelije
U biologiji matičnih ćelija, heterologna transplantacija se odnosi na ćelije iz mješovite populacije ćelija donora. Ovo je u suprotnosti sa autolognom transplantacijom gdje su ćelije izvedene od iste osobe ili alogenom transplantacijom gdje su HLA ćelije donora usklađene s primateljem. Heterologni izvor terapeutskih ćelija imat će mnogo veću dostupnost od autologne ili alogene ćelijske terapije.
Fitinska kiselina
Fitinska kiselina (poznata i kao inozitol heksakisfosfat, IP6, fitat, po IUPAC-u (1R,2R,3S,4S,5R,6S)-cikloheksan-1,2,3,4,5,6-heksail heksakis[dihidrogen (fosfat)]) je zasičena ciklična organska kiselina otkrivena 1903. godine. Ona je osnovni oblik skladištenja fosfora u mnogim biljnim tkivima, naročito u klicama i sjemenu. Fitinsku kiselinu čovjek i nepreživajuće životinje ne mogu probavljati, tako da ona za njih nije izvor niti fosfata ni inozitola, ukoliko se direktno unosi u organizam.
Kao prehrambeni aditiv, fitinska kiselina se označava E-brojem E391.
Zidine i rimska graditeljska tehnika
Rimljani su uglavnom u gradnji primjenjivali grčke i etrurske tehnike čiji je temelj bila pečena cigla koja se obrađivala suho i bez žbuke. Ako je kamenje imalo nepravilan oblik govorilo se o opus siliceum, a ako je bilo pravilno o opus quadratum. Kamenje se međusobno povezivalo klinovima i kukama ili ih je spajala sama težina. Taj se način gradnje počeo primjenjivati krajem republike, mahsuz u Saturnovu hramu i Marcelovu teatru. Bez obzira na to, ova tehnika je donijela sa sobom dva velika nedostatka. Usprkos fantastičnom tehničkom razvoju dizalica (Rimljani su se služili koloturom koji im je omogućavao da podignu kamene blokove teške više desetaka tona) postupci podizanja i sastavljanje blokova ostavili su tragove. Bilo je nemoguće položiti uže oko kamenog bloka i podići ga nekoliko metara u vis bez da se na nekom mjestu prethodno ne predvidi kakav urez ili izbočenje koje pomaže pri hvatanju. Što se tiče klinova i kuka njihova posljedica nije bila samo udubljenje u kamenu, već im je nedostatak bio taj što nisu mogli garantovati stabilnost građevine ukoliko bi na različitim tačkama došlo do potresanja. Tlo na kojem su morali raditi rimski graditelji odlikovalo se izuzetnom gipkošću, tako da je nejednaka dubina temelja pojedinih dijelova morala uticati na ravnotežu, a u skladu s time i na otpornost cjeline.:
Lijevani zid
Ta tehnika nije bila samo brza u izvedbi nego i nadasve ekonomična jer se moglo upotrebljavati otpadno kamenje. Zid se na kraju oblagao malim lomljenim kamenjem ili ciglama. Spomenuta tehnika omogućavala je da se podignu lukovi i svodovi velike nosivosti.:
http://www.wiw.pl/kulturaantyczna/twardecki/pict/zoom/Incertop.jpg
Zoran Živković
Zoran Živković (rođen 22. decembra 1960. u Nišu) srbijanski je političar i bivši premijer Republike Srbije nakon ubistva Zorana Đinđića. Za premijera je imenovan 18. marta 2003. godine, i na dužnosti je ostao do izbora nove srbijanske Vlade - 4. marta 2004. godine.
Bio je i zamjenik predsjednika Demokratske stranke, te gradonačelnik Niša od 1997. do 2000. godine.
Sveti Barnaba
mini|desno|300px|Ikona sv. Barnabasa Barnaba je bio jedan od apostola, i kao takav je spomenut na mnogim mjestima, izmedju ostalog i u Pavlovim poslanicama. Poznat je po svom Jevanjdelju koje hriscanska crkva ne priznaje kao kanonsko. Predpostavlja se da je njegovo jevanđelje jedno od onih brojnih koja su zabranjena 325. godine na Nikejskom koncilom. U Barnabinom jevamđelju se doslovno tvrdi da Isus nikada sebe nije smatrao Bozanstvom, a ni bozijim sinom, naprotiv on je jedino pozivao u obozavanje jednog jedinog Boga, dakle pozivao je u čisti monoteizam. Zbog ovakvog sadržaja jevanđelje je odbačeno, jer je negiralo istosustnost Boga i Isusa, negiralo je da isus posjeduje božansku prirodu.
NGC 1859
NGC 1859 (također poznat kao ESO 85-SC50) je otvoreno zvjezdano jato i nalazi se u sazviježđu Zlatna riba. Prvo otkriće je napravio John Frederick William Herschel 3. decembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Dušan Grabrijan
Dušan Grabrijan (1899-1952) je slovenski i bosanski arhitekta, arhitektonski teoretičar i profesor. 1930. godine povučen šarmom Sarajeva, Grabrijan se doselio u Sarajevo te je narednih 20 godina proveo proučavajući i dokumentujući graditeljske i arhitektonske osnove Sarajeva i Bosne i Hercegovine uopće. Tokom 30-tih godina Grabrijan je bio profesor na Srednjoj tehničkoj školi (STŠ) u Sarajevu a izdao je i niz naučnih i istraživačkih djela. Grabrijan je prvi koji je, proučavajući orijentalnu kuću adaptiranu prema zahtjevima bosanskog podneblja, otkrio niz načela koja su proklamirali pioniri moderne arhitekture kao osnovne postavke savremene arhitekture primijenjene u stambenoj jedinici. Neke od tih postavki bile su polivalentni prostor, uklanjanje ili raščišćavanje prostora od prekomjernog namještaja, ugradba plakara, nadalje prostorno preklapanje, preklapanje eksterijera i interijera, mnogo svjetla, pravo na vidik, naselje u zelenilu i priroda kao element kompozicije te kuća koja se vani javlja kao kubistička plastika.
Filip III, kralj Kastilje
Filip III (španski: Felipe III; 14. april 1578. - 31. mart 1621.) je bio kralj Španije i Portugala (kao Filip II). Kao član dinastije Habsburg, Filip III je rođen u Madridu kao sin španskog kralja Filipa II i njegove četvrte supruge i nećakinje Ane, kćerke cara Svetog rimskog carstva Maksimilijana II i Marije Španske. Oženio je svoju rodicu Margaretu Austrijsku, sestru cara Svetog rimskog carstva Ferdinanda II. Iako je u Španiji bio poznat kao Filip Pobožni, politički ugled Filipa u inostranstvu je bio negativan.
Konkretno, Filip se oslanjao na korumpiranog ministra, vojvodu Lerma, koji je izazvao mnogo kritika u to vrijeme. Po mnogima, početak pada moći Španije se može datirati od ekonomskih poteškoća koje su nastale tokom prvih godina njegove vladavine. Ipak, poznat je kao vladar Španskog carstva na svom vrhuncu i kao kralj koji je postigao privremeni mir sa Holandijom (1609. - 1621.) te uveo Španiju u Tridesetogodišnji rat (1618. - 1648.) u kojem je bio izuzetno uspješan. Njegova vladavina predstavlja kritičan period španske historije.
Biografija
Dijelio je mišljenje i gledište svoga oca, ali nije očuvao industriju koju je on razvio. Filip II je predvidio da njegov sin neće biti sposoban sam voditi svoja kraljevstva, te da će biti marioneta raznim ministrima i dvorjanima. Bio je i u pravu; odmah nakon njegove smrti, Filip III je povjerio sve političke poslove vojvodi od Lerme i njegovom sinu.
Za vrijeme Filipove vladavine nastavljena su protjerivanja španskih muslimana u Tunis i Maroko. Godine 1609. 300,000 muslimana je bilo primorano napustiti Španiju.
Filip III je iskoristio priliku da potpiše mirovni sporazum sa novim engleskim kraljem, Jakovom I, i okonča rat sa Engleskom koji su započeli njegov otac i Jakovljeva prethodnica, Elizabeta I. Rat je crpio novac i Engleske i Španije još od 1585. godine, a okončan je Londonskim sporazumom u augustu 1604. godine.
Filip je nakon smrti Henrika IV, kralja Francuske okončao još jedan rat - sa Francuskom, i pružio pomoć Henrikovoj udovici, Mariji de' Medici, u borbi protiv francuskih protestanata. Godine 1615. aranžirao je brak između svog sina i Marijine kćerke Elizabete, te brak između svoje kćerke Ane i Marijinog sina Luja XIII.
Privatni život bezbrižnog kralja, koji nije mario ni za politiku ni za svoju državu, sastojao se od balova i dvorskih festivala, na koje su se bacale ogromne količine novca.
Njegova supruga, Margareta od Austro-Štajerske, rodila je devetero djece, od kojih je djetinjstvo preživjelo petero. Najstariji sin, Filip IV, naslijedio je Filipa III nakon njegove smrti 31. marta 1621. godine.
Okruzi u Delawareu
thumb|desno|Okruzi u Delawareu|140px
Savezna američka država Delaware ima samo tri okruga: New Castle, Kent i Sussex, što je najmanji broj okruga od svih američkih saveznih država Porijeklo granica okruga seže sve do formiranja bivših sudskih distrikta. Moć i ovlasti zakonodavnih tijela okruga su ograničeni na izdavanje odobrenja naprimjer za građenje i razvoj.
Politika i uprava
Svaki okrug bira svoje zakonodavno tijelo, tako se naprimjer u okruzima New Castle i Sussex ta tijela zovu Vijeće okruga, dok se u okrugu Kent zove Nametnuti sud (Levy court). Svi okruzi imaju pravo da povećavaju stopu poreza i da se zadužuju. Također, oni imaju kontrolu nad opskrbom vodom, odvozom i odlaganjem smeća, kanalizacijom, urbanim planiranjem, razvojem i slično.
Mnoge funkcije okruga koje su organizirane i specifične od okruga do okruga u drugim saveznim državama, poput sudstva i primjena zakona, u Delawareu su centralizirane, što je dovelo do značajne koncentracije moći u centralnoj vladi savezne države Delaware. Okruzi su historijski podijeljeni na stotine, koje su se koristile u svrhu porezne registracije i prijave poreza te kao glasački distrikti sve do 1960tih. Međutim, stotine danas nemaju nikakvu administrativnu ulogu, one se danas zvanično koriste samo u svrhu opisa i lociranja neke nekretnine.
Historija
Nakon engleskog osvajanja 1664. godine, cijelim područjem na zapadnoj obali rijeke Delaware i zaliva Delaware se vladalo kao dijelom kolonije New York a upravljano je iz grada New Castle. Nakon kratkotrajnog osvajanja od strane Holanđana 1673. godine, formirani su dodatni sudski distrikti oko Uplanda (Pennsylvania) i Whorekilla. Whorekill je kasnije bio poznat kao Hoornkill, a danas je to grad Lewes u Delawareu.
Lord Baltimore, upravnik Marylanda, je imao pretenzije da cijelu teritoriju današnjeg Delawarea, te je njegove istočne i sjeverne dijelove organizirao u okrug Durham (Maryland). Istočni i zapadni dijelovi teritorije današnjeg okruga Sussex su bili obuhvaćeni kao dijelovi nekoliko susjednih okruga Marylanda i nisu bili sastavni dijelovi Delawarea sve dok nije oformljena poznata Mason-Dixon linija 1767. godine. Godine 1791. nakon proširenja okruga Sussex na jug i zapad, sjedište okruga je premješteno u Georgetown. Sjedište okruga St. Jones (koji je preimenovan u okrug Kent 1681. godine ) je bilo u Doveru.
Nakon 2000. godine, predloženo je formiranje četvrtog okruga Appoquinimink, od dijelova okruga New Castle. Motiv za ovaj propali prijedlog je bio da se okonča ograničenje izdavanja dozvola za građenje na nedovoljno izgrađenom i nerazvijenom poljoprivrednom zemljištu. Predložene granice su bile izvan stotine Appoquinimink i uključivale su svu zemlju južno od C&D kanala, a predloženo sjedište okruga bilo je u Middletownu.
Prirodan broj
Prirodni brojevi su cijeli brojevi veći od nule. To su prvi brojevi koje djeca nauče i najlakše ih je zapamtiti. Postoje dvije glavne svrhe ovih brojeva: mogu se koristiti za nabrajanje (vidio sam 3 aviona) ili za određivanje reda (to je moja treća lutka).
\mathbb{N} = {1,2,3,...}
Historija prirodnih brojeva
Prirodni brojevi imaju svoje korijene u riječima koje su se koristile za nabrajanje, počevši od broja 1. Naprimjer, Babilonci su imali razvijen sistem brojanja koji se zasnivao prvenstveno na vrijednostima od 1 do 10. Mnogo kasnije se razvija ideja broja nula. Moderan koncept broja nule dao je u 7. vijek nove ere indijski naučnik Brahmagupta. Pet vijekova je trebalo evropskim matematičarima da prihvate nulu kao broj, a i kada su je prihvatili nisu je uračunali u prirodne brojeve.
Notacija
Matematičari koriste N da bi označili sve prirodne brojeve. Taj niz brojeva je beskonačan. Često se koriste i oznake N(+) i N(0) da bi se označili skupovi bez ili sa brojem nula.
Lionel Messi
Lionel Andrés Messi (rođen 24. juna 1987) argentinski je profesionalni nogometaš koji trenutno igra kao napadač za američki klub Inter Miami i reprezentaciju Argentine. Smatran jednim od najboljih igrača svih vremena, Messi je osvojio rekordnih sedam Zlatnih lopti, rekordnih šest evropskih Zlatnih kopački, te je imenovan u Ballon d'Or Dream Team 2020.
Do odlaska iz kluba 2021. godine cijelu je profesionalnu karijeru proveo u Barceloni, gdje je osvojio rekordnih 34 klupskih trofeja, uključujući deset La Liga naslova, sedam naslova Kupa kralja i četiri Lige prvaka. Sa svojom je državom osvojio Svjetsko prvenstvo 2022. Messi je uspješan strijelac i kreativni plejmejker, rekorder je po broju golova u La Ligi (474), broju golova u jednoj sezoni La Lige (50), broju hat-trickova u La Ligi (36) i Ligi prvaka (8) te broju asistencija u La Ligi (192), jednoj sezoni La Lige (21) i Copi Américi (17). Također drži rekord po broju međunarodnih golova koje su postigli južnoamerički igrači (98). Messi je postigao preko 800 golova u karijeri za klub i državu i drži rekord za najviše golova koje je igrač postigao za jedan klub (672).
Biografija
Njegova karijera počela je 1995. u klubu Newell's Old Boys, gdje je igrao do 2000. Njegov potencijal ubrzo je primijetila Barcelona.
S 13 godina (2000) napustio je mladu ekipu Newell's Old Boysa i s porodicom se preselio u Evropu, s obzirom na to da je Barcelona ponudila da će platiti liječenje njegovog nedostatka hormona rasta. Debitiravši u sezoni 2004/05, srušio je ligaški rekord za najmlađeg igrača koji je zaigrao u ligaškoj utakmici, a postao je i najmlađi strijelac u historiji.
Nadolazeća sezona Messiju je donijela prvi nastup na službenoj utakmici, 16. oktobra 2004, u gradskom derbiju protiv Espanyola na Olimpijskom stadionu, u pobjedi Barcelone 1-0. Zbog povreda nekoliko prvotimaca, Messi je postao standardni član Barceloninog prvog tima. U utakmici protiv Albacetea 1. maja 2005. postao je najmlađi igrač koji je postigao pogodak za Barcelonu – imao je samo 17 godina, 10 mjeseci i sedam dana.
Na Svjetskom prvenstvu U-20 2005. u Nizozemskoj Messi je ne samo osvojio naslov prvaka nego je bio i najbolji strijelac te je proglašen najboljim igračem prvenstva. Ubrzo nakon toga debitirao je i za argentinsku reprezentaciju u prijateljskoj utakmici protiv Mađarske.
Sredinom sezone 2005/06. Messi je promijenio broj dresa s 30 na 19, kao rezultat promjene u njegovoj registraciji s kojom je imao problema. To se odnosilo samo na Kup kralja i prvenstvo, dok je u Ligi prvaka i dalje nastupao pod brojem 30.
Klub
Barcelona
Paris Saint-Germain
Reprezentacija
Omladinski pogoni
Argentina
NGC 7799
NGC 7799 je zvijezda i nalazi se u sazviježđu Pegaz. Prvo otkriće je napravio Heinrich Louis d'Arrest 7. novembra 1863. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 133
NGC 133 je otvoreno zvjezdano jato i nalazi se u sazviježđu Kasiopeja. Prvo otkriće je napravio Heinrich Louis d'Arrest 4. februara 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Socijalistička partija Srbije
Socijalistička partija Srbije je politička stranka u Srbiji.Osnovana je jula 1990. godine, ujedinjenjem Socijalističkog saveza radnog naroda Srbije i Saveza komunista Srbije.Njen prvi predsjednik bio je Slobodan Milošević, koji je u to vrijeme bio predsjednik Predsjedništva Srbije. Pod Miloševićevim vođstvom,SPS je imao apsolutnu vlast u Srbiji u periodu 1990 -2000. Oborena je sa vlasti oktobra 2000. godine,nakon što je Milošević izgubio na vanrednim izborima za predsjednika SR Jugoslavije. Decembra iste godine,SPS doživljava katastrofalan poraz na vanrednim izborima za srbijanski parlament (osvaja 37 zastupničkih mjesta).
Nakon Miloševićeva izručenja Haškom tribunalu,juna 2001. godine, stranku je i dalje formalno vodio on. Međutim,u SPS-u nastaju ozbiljne podjele koje su vodile osnivanju raznih frakcija.
Poslije Miloševićeve smrti,marta 2006. godine,stranka nije imala lidera sve do decembra iste godine kada je za drugog predsjednika SPS izabran Ivica Dačić. Januara 2007. godine, SPS na izborima za srbijanski parlament osvaja svega 16 zastupničkih mjesta što je njegov najlošiji rezultat od osnivanja.
Mensur Čamo
Mensur Čamo rođen je u Zenici (BiH) 1955. godine, diplomirao je komparativnu književnost i dramaturgiju na Filozofskom akultetu u Sarajevu. Bio je novinar i urednik Radija Slobodna Evropa.
Novinarstvom se počeo baviti u Sarajevu početkom osamdesetih godina. Pisao je i izvještavao za brojne medije na prostoru bivše Jugoslavije, od Sarajeva, Zagreba, Splita, Beograda, surađivao sa BBC-om i uglednim istraživačkim insitutima u Londonu i Washingtonu.
Njegov tekst "Sarajevo - opsada u 12 činova" poslužio je kao osnova za libreto za operu "Sarajevo", britanskog kompozitora Nigela Osborna, koja je izvedena u Edinburgu 1994. U programu Radija Slobodna Evropa pokrenuo je rubriku "Haška hronika" i bio je prvi urednik i kreator web stranice Programa na južnoslavenskim jezicima.
Umro je u Pragu 2006 nakon duge i teške bolesti.
KCNH2
Aminokiselinska sekvenca
Dužina polipeptidnog lanca je 1.159 aminokiselina, a molekulska težina  126.655 Da.